Sviatoi Nikolai rakennettiin Kronstadtin telakalla talven 1789–1790 aikana. Alus oli osa viiden aluksen sarjaa, jotka rakennettiin Ruotsinsalmen ensimmäisessä meritaistelussa ruotsalaisilta saaliiksi saadun saaristofregatti "Björn Järnsidan" mallin mukaan. "Sviatoi Nikolai" laskettiin vesille 23.4.1790. Alus oli tyypiltään soutufregatti, joten se oli purjeiden lisäksi varustettu yhdeksällä airoparilla.